open-index/open-wikipedia-markdown huggingface dataset:
Astravo dvaro tiltas-užtvanka

**Astravo dvaro tiltas-užtvanka** – akmens ir plytų mūro arkinis tiltas Biržuose, Astravo dvaro sodyboje, Širvėnos ežero šiauriniame krante, 450 m į vakarus nuo veikiančio dvaro tilto. Pastatytas 1860 m. kartu su užtvanka, siekiant sulaikyti ežero vandenį ir nukreipti jį į kanalą, kad suktų vandens malūno mechanizmus. Šiuo metu tai pažintinis ir dekoratyvinis sodybos objektas, praradęs pirminę funkciją. Šalia, ežero kranto pylime, Apaščios ištekėjimo vietoje įrengta šiuolaikinė pusapskritė užtvanka. Per ją gelžbetoniniu tiltu praeina kelias – Astravo gatvė. 

Kaip nacionalinės reikšmės inžinerinio paveldo objektas, 2001 m. buvo įrašytas į Kultūros vertybių registrą.

Astravo užtvanka laikoma viena seniausių Lietuvoje. Pirmoji užtvanka Astrave pastatyta apie 1575 m., užtvenkiant  Agluonos ir Apaščios upes. Jas užtvenkė naujos gynybinės Biržų pilies statytojai Radvilos. 1589 m. pastatytą pilį iš šiaurinės pusės saugojo suformuotas dirbtinis Širvėnos ežeras. Manoma, kad užtvanka buvo išardyta 1704 m. per karą su švedais. Atstatyta tik praėjus 150 metų, kai 1811 m. Biržus su Astravo dvaru iš Radvilų nupirko grafas Mykolas Tiškevičius. Nuo 1837 m. buvo ruošiama teritorija kanalo užtvankos ir tilto statybai, valomi ir tvirtinami grioviai. 1858 m. vasarą prasidėjo statyba, kuri užbaigta 1860 m. Užtvanką-tiltą projektavęs architektas nežinomas. Išlikę galimo autoriaus inicialai „MJP“. Tiltas rekonstruotas 1965 m., restauruotas 1996 m. 

Hidrotechninio statinio arkada yra 51 m ilgio, 7,40 m pločio. Viso išmūryta dešimt segmentinių arkų, sudarančių vandens pralaidas, kartu laikančių tilto važiuojamosios dalies svorį. Arkos su raudonų plytų apvadais. Tarpuose tarp arkų įkomponuotos apskritimo formos, 40 cm skersmens rozetės. Iki XX a. 5-ojo dešimtmečio fasadai buvo netinkuoti, raudonų plytų mūro, restauravimo metu atstatytas pirminis šiaurinis fasado vaizdas. Virš arkados atstatytas mūrinis parapetas, dekoruotas piliastrais, rozetėmis ir karnizu. Šiaurinio parapeto vidinėje dalyje, mūre dolomitinis akmuo su iškaltais Tiškevičių inicialais „HJT“ ir užtvankos statybos data „1860“. Pietinio parapeto išorinėje dalyje taip pat yra akmuo su įrašu „MJP“, virš kurio iškaltas kampuotis su skriestuvu. Galimai, tai architekto inicialai. Parapetų viršus užklotas tamsiomis granitinėmis plokštėmis (80 cm pločio, 4 cm storio), skirtomis apsaugoti mūrą nuo kritulių ir drėgmės.

Pamatams bei šlaitų sutvirtinimui naudoti įvairaus skersmens akmenys. Anksčiau tiltą nuo ledų saugojo keturi ledolaužiai, nuo statinio į ežero pusę nutolę 2 m. Po restauravimo jie nebeatstatyti. 2005 m. atliekant žvalgomuosius archeologinius tyrimus, nustatyta, kad tilto–užtvankos konstrukcijoje naudotos ir medinės dalys. Iš jų buvo sukonstruotos vandens užtūros, kurios sudarė nuolydį ir lengvino vandens nutekėjimą. Tilto dangoje paklotas akmenų grindinys. Užvažiavimą ant tilto riboja įkasti stulpeliai.

## Šaltiniai

 
## Nuorodos

* Senoji Astravo užtvanka *pamatyklietuvoje*
Ogasta

**Ogasta** () gali reikšti:
* JAV
** Ogasta – miestas Džordžijoje;
** Ogasta – miestas Meine;
** Ogasta – miestas Arkanzase;
** Ogasta – miestas Kanzase;
** Ogasta – miestas Kentukyje;
** Ogasta – miestas Misūryje;
** Ogasta – miestas Viskonsine;
** Ogasta – miestelis Niujorko valstijoje;
** Ogasta – kaimas Ilinojuje;
** Ogasta – kaimas Mičigane;
** keletas mažesnių gyvenviečių kitose valstijose;
** Ogastos kalnas – kalnas Aliaskoje;
*Ogasta – miestelis Vakarų Australijoje;
*Ogasta – gyvenvietė Ontarijuje.
Airijos lyga

**Airijos lyga** (, ) – aukščiausioji Airijos futbolo lyga, kurią sudaro 3 divizionai: Airijos lygos Premier divizionas, Airijos lygos I divizionas ir Airijos lygos moterų Premier divizionas.

## Istorija

Airijos futbolo lyga įkurta 1922 m. kaip vientisa 1-osios pakopos lyga. 1985 m. pakeista lygos struktūra ir ji padalyta į du divizionus – aukštesnį Premier divizioną ir žemesnį I divizioną. Iki 2003 m. pirmenybės vykdavo rudens–pavasario sistema, po to pereita prie pavasario–rudens sezono. 2006 m. futbolo lyga susijungė su Airijos futbolo asociacija ir persivadino FAI nacionaline lyga.

Lyga ne kartą keitė savo rėmėjus, kurių vardai oficialiai figūruoja lygos pavadinime.


Loilogo09.jpg | Senesnioji emblema


## Komandos
* žr. Airijos lygos Premier divizionas (10 komandų)
* žr. Airijos lygos I divizionas (10 komandų)

## Šaltiniai

## Nuorodos
* RSSSF duomenų bazė
Airijos provincijų futbolo lygos

**Airijos provincijų futbolo lygos** – Airijos futbolo 3–6 pakopų lygos, kurios vyksta Airijos provincijų lygmenyje. Lygos nepriklauso nacionalinei Airijos lygai, todėl jų nugalėtojai savaime į aukštesnę pakopą nepatenka. Šiuo metu varžybos vyksta Lensterio ir Mansterio provincijose, o Alsteryje ir Konachte nebevyksta.

Pavienės komandos žaidžia Airijos futbolo taurės turnyruose.

## Istorija

Airijos provincijų lygos gyvavo jau XIX a. pabaigoje, kol dar nebuvo įkurta Airijos Respublika. Tuo metu tai buvo Šiaurės Airijos futbolo sistemos dalis. Pirmiausia 1896 m. buvo įkurta Leinster Senior League. 1922 m. įkūrus Airijos lygą, provincijų lygos tapo 2-ąja pakopa, o 1964 m. įkūrus B divizioną – tapo 3-ąja pakopa. 2008–2011 m. laikinai įkūrus A Championship, provincijų lygos buvo tapusios 4-ąja pakopa, bet po to grįžo į 3-ąjį lygmenį.

## Šaltiniai
Sent Fransisas (upė)

**Sent Fransisas** ( 'Šv. Pranciškaus upė') – upė Jungtinėse Amerikos Valstijose, Misūrio ir Arkanzaso valstijų teritorijose; Misisipės kairysis intakas. Prasideda granitiniuose Sent Fransiso kalnuose pietryčių Misūryje. Teka į pietus Ozarko plynaukštės pakraščiu. Vidurupyje sudaro Arkanzaso–Misūrio sieną. Žemupyje teka Misisipės lyguma, smarkiai vinguriuoja, sudaro daug senvagių. Įteka Misisipėn kiek šiauriau Helenos.

Upės baseine plėtojama žemdirbystė. Vidurupyje sudarytas Vapapelo tvenkinys (nuo 1941 m.). Kadangi Ozarko plynaukštėje iškrinta daug kritulių, Sent Fransisas po liūčių smarkiai paplūsta. 1960 m. sudaryta nutekamųjų kanalų sistema, skirta sumažinti vandens perteklių.

Pagrindiniai miestai prie upės – Farmingtonas, Marked Tri.

## Šaltiniai
Ogasta (Džordžija)

**Ogasta** () – miestas Jungtinių Amerikos Valstijų pietryčiuose, rytinėje Džordžijos valstijos dalyje, Savanos upės dešiniajame krante, į rytus nuo Atlantos. Išsidėstęs Krioklių juostoje, Pidmonto plynaukštės ir Atlanto pakrantės žemumos susidūrimo vietoje. Turi miesto-apygardos statusą. Ričmondo apygardos administracinis centras. 2020 m. JAV gyventojų surašymo duomenimis, mieste gyveno 202 081 gyventojai, aglomeracijoje – 431 480. Trečias pagal gyventojų skaičių miestas valstijoje. 

Medvilnės prekyba, žemės ūkio, chemijos, tekstilės, celiuliozės, maisto, siuvimo pramonė, statybinių medžiagų, porceliano gamyba. Apylinkėse gausu aukštos kokybės kaolino telkinių, jis kasamas popieriaus, dažų, gumos bei keramikos gamybai. Į šiaurę nuo miesto yra Dž. Stromo Termondo užtvanka. Yra universitetas, aukštoji medicinos mokykla, koledžas, bažnyčia, klasicistiniai teismo rūmai, JAV pilietinio karo memorialas, oro uostas. Mieste yra daug išlikusių klasicizmo bei jurgių architektūros stilių pastatų. *[[Augusta National Golf Club]]* golfo aikštyne kasmet vyksta *[[Masters Tournament]]* – vienas garsiausių golfo turnyrų. Netoliese yra branduolinė elektrinė, branduolinių medžiagų saugojimo, deaktyvavimo ir perdirbimo vieta, JAV ryšių korpuso karinių mokyklų. 

## Istorija

Vietovę 1540 m. atrado konkistadoras Ernandas de Sotas. 1735 m. Džordžijos įkūrėjas Džeimsas Ogltorpas įkūrė kailinių prekybos gyvenvietę, vėliau pavadintą Ogasta Jurgio III motinos Princesės Augustos garbei.

Amerikos revoliucijos metu Ogastoje vyko daug kovų, miestas ne kartą pereidinėjo iš britų į amerikiečių rankas ir atvirkščiai. Apygardos centras nuo 1777 m. Džordžijos sostine miestas buvo nuo 1785 iki 1795 m. 1788 m. Džordžijos valstijos konvencija Ogastoje ratifikavo JAV konstituciją. Miestelio teisės suteiktos 1789, miesto – 1798 m.

JAV pilietinio karo metu mieste buvo didžiausia parako gamykla visoje Konfederacijoje; 54 m aukščio gamyklos kaminas išliko iki šių dienų. Po 1995 m. vykusio referendumo, Ogastos miesto ir Ričmondo apygardos valdžios susijungė.

## Gyventojai
2020 m. JAV gyventojų surašymo duomenimis, mieste gyveno 55,19 % afroamerikiečių, 32,52 % baltųjų, 5,58 % lotynoamerikiečių, 3,91 % mišrios rasės, 1,93 % azijiečių, 0,44 % kitų rasių, 0,24 % indėnų ir 0,19 % Ramiojo vandenyno salų kilmės gyventojų.

## Miestai partneriai
Miestai, su kuriais Ogasta yra užmezgusi partnerystės ryšius:

*  – Bjaricas, Prancūzija;
*  – Takaradzuka, Japonija.


AugustaGA-Aerial-Nov2015 (26944908499).jpg|Miesto aeronuotrauka
James Oglethorpe Statue Augusta GA.jpg|Džeimso Ogltorpo statula
Sacred Heart Cultural Center.jpg|Buvusioje bažnyčioje įsikūręs kultūros centras
Lamar Building 1.JPG|*Lamar Building* dangoraižis
Confederate Powder.jpg|Parako gamyklos kaminas
Augusta, Georgia June 2013 Savannah River Railroad Bridge - panoramio.jpg|Geležinkelio tiltas


## Šaltiniai
Priešakinės eilės balsiai

**Priešakinės eilės balsiai** – dalyje kalbų vartojama balsių klasė. Pagrindinis požymis tas, kad tariant šiuos balsius liežuvio aukščiausia vieta pasislenka į burnos priekį, prie dantų ir nesukuria susiaurėjimo, kuris balsį galėtų paversti priebalsiu.

Beveik priešakinės eilės balsiai iš esmės yra priešakinių balsių potipis; nėra žinoma, kad kuri nors kalba supriešintų beveik priešakinius ir priešakinius balsius vien tik jų priešakiškumo pagrindu.

Sulūpinti (suapvalinti) priešakinės eilės balsiai paprastai yra centralizuoti, tai yra jie artikuliuojami kaip beveik priešakiniai. Tai yra viena priežasčių, kodėl TFA balsių schemoje jie rašomi nesulūpintų priešakinių balsių dešinėje.

Lietuvių kalboje vartojami šie priešakinės eilės balsiai: [iː], [ɪ], [eː], [æː], [ɛ], žymimi atitinkamai raidėmis *y (į), i, ė, e (ę, ia), e (ia)*. Priešakiausias iš jų yra balsis [iː], lietuvių kalbos rašyboje žymimas raidėmis *y, į*.

## TFA priešakinės eilės balsių sąrašas

## Išnašos
Astravo dvaro tiltas

**Astravo dvaro tiltas** – veikiantis įvažiavimo tiltas į Astravo dvaro sodybą, stovintis Biržuose, Širvėnos ežero šiaurinėje pakrantėje, 450 m į rytus nuo dvaro tilto-užtvankos. Nutiestas per kanalą tarp tvenkinių, orientuotas į parko gilumoje stovinčius pagrindinius dvaro rūmus. Tiltu naudojasi dvaro sodybos darbuotojai ir lankytojai, teritorijoje veikianti AB „Siūlas“ (rodyklė prieš tiltą). Prie tilto, Astravo g. 13, išlikęs istoristinis sargo namas. Dvaro tiltas – saugomas istorijos paminklas. 

1851-1861 m. ežero pusiasalyje buvo rengiamas 18 ha dydžio peizažinis parkas, kuriame numatyti įvairaus dydžio tvenkiniai su kanalu. 1857 m. teritorijoje vyko paruošiamieji kanalo, užtvankos ir tilto statybos darbai, valomi anksčiau iškasti grioviai ir kanalas, tvirtinami ir grindžiami jų krantai ir dugnas. Apie 1860 m. pastatytas dvaro sodybos tiltas. Anksčiau dvaro teritorija buvo aptverta, kampuose stovėjo bokštai, dveji vartai. Prie dabartinio įvažiavimo į teritoriją, be  angliško kotedžo stiliaus sargo namo, buvo sumūryti platūs didieji vartai (neišlikę), mažesnieji vedė į kumetynus, tvartus.

Istorinis dviejų angų arkinis tiltas kerta vandeningą, medžiais apaugusį kanalą, besidriekiantį šalia Astravo gatvės. Tiltas sudėtas iš lauko akmenų mūro, 30,9 m ilgio, 9,80 m pločio. Romantizmo stilistikos statinys netaisyklingos formos, pastatytas įstrižai ir asimetriškai dešinės ir kairės pusės atžvilgiu. Fasadai abiejose tilto pusėse vienodi. Jie papuošti abiejų arkų raudonų plytų sąramomis, šonuose - dviem raudonų plytų mūro lizenomis, rozetėmis tarpuose tarp lizenų ir arkų.  Tarparkinės atramos sumūrytos iš tašytų akmenų. Ant tilto šonuose stūkso mūriniai stulpeliai su keturšlaičiais skardiniais stogeliais, sujungti mediniais turėklais. Ant tilto praeina asfaltuotas kelias.

2021 m. prastos būklės tiltas buvo suremontuotas: atstatyti išbyrėję mūro fragmentai, atnaujinti tilto arkos skliautas, puošybos elementai, grafų Tiškevičių laikų dekoratyvinės rozetės,  mūro stulpeliai su mediniais turėklais.

## Šaltiniai
Matyáš Vojta

**Matijašas Vojta** (*Matyáš Vojta*; g. 2004 m. vasario 26 d.) – Čekijos futbolininkas, puolėjas.

## Karjera
Kitados priklausė Prahos „Slavoj“ klubui. Žaidė šio klubo jaunimo komandose. Nuo 2022 m. atstovavo FK Mladá Boleslav (Čekija). 2023–2024 m. sezone Čekijos aukščiausioje lygoje FK Mladá Boleslav iškovojo penktą vietą ir pateko į Europos lygos turnyro atrankas. 2024–2025 m. UEFA Europos lygos turnyro atrankoje kovojo prieš Vilniaus rajono FK Transinvest. 2024 m. liepos 25 d. „Mlada Boleslav“ futbolininkai namuose rezultatu 2-0 nugalėjo FK Transinvest. 27 min. pasinaudojęs vartininko klaida pasižymėjo Tomáš Ladra, o 37 min. įvartį pelnė ir Vasil Kušej. 2024 m. rugpjūčio 1 d. atsakomosiose rungtynėse Vilniuje LFF stadione Čekijos klubas dar kartą nugalėjo Lietuvos atstovus. Matyáš Vojta 78-ąją minutę pelnė vienintelį rungtynių įvartį. „Mlada Boleslav“ nugalėjo bendru dviejų rungtynių rezultatu 3:0 ir pateko į kitą etapą, o Vilniaus rajono FK Transinvest pasirodymas Europos turnyruose baigėsi.

## Laimėjimai
; TBA

## Rinktinės
Kitados atstovavo Čekijos jaunimo rinktinėms. 2022 m. pakviestas į Čekijos U-19 rinktinę.

## Išnašos

## Nuorodos
* SOCCERWAY
* Transfermarkt
* Globalsportsarchive
Vlad Dragomir

**Vladas Dragomiras** (*Vlad Dragomir*; g. 1999 m. balandžio 24 d.) – Rumunijos futbolininkas, krašto saugas.

## Karjera
Profesionalo karjerą pradėjo gimtinėje. Atstovavo ACS Poli Timișoara (Rumunija). Vėlesniais metais persikėlė į Italiją. Nuo 2018 m. rungtyniavo AC Perugia. 2021 m. žaidė Virtus Entella.

; „Pafos“ klubas
Nuo 2021 m. atstovavo Pafos FC (Kipras). 2024–2025 m. UEFA Europos lygos turnyro atrankoje kovojo prieš Vilniaus „Žalgirį“. 2024 m. liepos 25 d. Vilniuje FK Žalgiris nugalėjo varžovus rezultatu 2-1. Vilniečiams abu įvarčius pelnė Liviu Antal, o Kipro ekipa sušvelnino rezultatą, kai po kampinio įvartį pelnė Jairo.

2024 m. rugpjūčio 1 d. atsakomosiose rungtynėse Kipre „Pafos“ po pratęsimo nugalėjo Lietuvos atstovus. Po pirmojo kėlinio rezultatu 1-0 pirmavo Kipro atstovai, tad buvo žaidžiamas pratęsimas. Muamero Tanovičiaus įvartis buvo pirmasis šiame susitikime, o pratęsimo metu brazilas Anderson Silva pasižymėjo smūgiu per save. Galiausiai, kamuolį į vartus galva pasiuntė Vlad Dragomir.

## Laimėjimai
;  su Pafos
* **[[Kipro futbolo taurė]]s laimėtojas (1):** 2023–2024 m.

## Išnašos

## Nuorodos
* SOCCERWAY
* Transfermarkt
* Globalsportsarchive
George Strait

**Džordžas Harvis Straitas vyresnysis** (*George Harvey Strait Sr.*, g. 1952 m. gegužės 18 d.) – amerikiečių kantri muzikos atlikėjas, dainų autorius, aktorius ir įrašų prodiuseris. Laikomas kaip vienu iš neotradicinio kantri stiliaus pradininkų ir puosėlėtojų, dėl to neretai vadinamas „kantri muzikos karaliumi“. Atlikėjui priklauso rekordinis skaičius įrašų, pasiekusių pirmąją bet kokio žanro, bet kokio reitingo vietą. 2024 m. Strait surengė didžiausią mokamą koncertą JAV istorijoje, į kurį susirinko per 110 tūkstančių žiūrovų.

Debiutinis atlikėjo albumas „Strait Country“ išleistas 1981 m. rugsėjį. 2024 m. duomenimis, Strait yra išleidęs trisdešimt vieną studijinį albumą, iš kurių naujausiasis, „Cowboys and Dreamers“, išleistas 2024 m. rugsėjį. Atlikėjas visame pasaulyje yra pardavęs per 120 milijonų įrašų ir yra vienas geriausiai parduodamų visų laikų muzikantų.

## Diskografija
**Studijiniai albumai**

* *Strait Country* (1981)
* *Strait from the Heart* (1982)
* *Right or Wrong* (1983)
* *Does Fort Worth Ever Cross Your Mind* (1984)
* *Something Special* (1985)
* *#7* (1986)
* *Ocean Front Property* (1987)
* *If You Ain't Lovin' You Ain't Livin*' (1988)
* *Beyond the Blue Neon* (1989)
* *Livin' It Up* (1990)
* *Chill of an Early Fall* (1991)
* *Holding My Own* (1992)
* *Easy Come Easy Go* (1993)
* *Lead On* (1994)
* *Blue Clear Sky* (1996)
* *Carrying Your Love with Me* (1997)
* *One Step at a Time* (1998)
* *Always Never the Same* (1999)
* *George Strait* (2000)
* *The Road Less Traveled* (2001)
* *Honkytonkville* (2003)
* *Somewhere Down in Texas* (2005)
* *It Just Comes Natural* (2006)
* *Troubadour* (2008)
* *[[Twang]]* (2009)
* *Here for a Good Time* (2011)
* *Love Is Everything* (2013)
* *Cold Beer Conversation* (2015)
* *Honky Tonk Time Machine* (2019)
* *Cowboys and Dreamers* (2024)

## Išnašos

## Nuorodos
* 
*
Twang

**Twang** – dvidešimt šeštasis amerikiečių kantri muzikos atlikėjo George Strait studijinis albumas, išleistas 2009 m. rugpjūčio 11 d. Jam pristatyti išleisti keturi singlai: „Living for the Night“, „Twang“, „I Gotta Get to You“ ir „The Breath You Take“.

Albumas susilaukė daugiausia teigiamų kritikų įvertinimų ir buvo komerciškai sėkmingas. Per pirmąją savaitę JAV parduota per 155 tūkstančiai kopijų ir jis debiutavo pirmojoje „Billboard 200“ reitingo vietoje, tampant penktuoju atlikėjo įrašu, pasiekusiu šią viršūnę.

2010 m. vykusiuose „Grammy“ apdovanojimuose albumas nominuotas geriausio kantri albumo kategorijoje.

## Dainų sąrašas

## Kūrybinė grupė
**Muzikantai**
* George Strait – vokalas, pritariamasis vokalas 
* John Barlow Jarvis – pianinas, elektrinis pianinas, elektriniai vargonai
* Steve Nathan – pianinas, elektrinis pianinas, elektriniai vargonai, sintezatorius
* Randy Scruggs – akustinė gitara
* Steve Gibson – akustinė gitara, elektrinė gitara, gitara
* Brent Mason – elektrinė gitara, gitara
* Paul Franklin – gitara
* Stuart Duncan – smuikas, mandolina
* Glenn Worf – bosinė gitara, elektrinis kontrabosas
* Eddie Bayers – būgnai
* Eric Darken – perkusija
* Mike Haynes – trimitase
* The Nashville String Machine – styginiai instrumentai
* Thom Flora – pritariamasis vokalas
* Marty Slayton – pritariamasis vokalas
* Eddie Perez – pritariamasis vokalas 
* Chris Rodriguez – pritariamasis vokalas 

**Techninis personalas**
* Brian Wright – viešieji ryšiai
* Tony Brown – prodiusavimas
* George Strait – prodiusavimas, meninė kryptis
* Chuck Ainlay – įrašymas, garso suvedimas
* Kyle Lehning – styginių instrumentų įrašymas
* Jim Cooley – garso inžinerijos pagalba, papildomos garso inžinerijos pagalba
* Joe Martino – papildomos garso inžinerijos pagalba
* Todd Tidwell – papildomos garso inžinerijos pagalba, papildoma styginių instrumentų inžinerija
* Rob Clark – papildoma styginių instrumentų inžinerija
* Casey Wood – papildoma styginių instrumentų inžinerija
* Bob Ludwig – garso dizainas
* Erin McAnally – prodiusavimo koordinavimas
* Karen Naff – meninė kryptis 
* Craig Allen – dizainas 
* Vanessa Gavalya – fotografijos
* Stanley Murray – šukuosena, makiažas 
* Maria Hidalgo – stilistė
* Erv Woolsey – vadyba

## Išnašos
Flintas

**Flintas** ( 'titnagas') gali reikšti:
* Flintas – miestas JAV, Mičigane;
* Flintas – miestas Velse;
* Flintas – negyvenama sala Kiribatyje;
* Flintas – upė JAV, Džordžijoje;
* Flintas – upė JAV, Mičigane;
* Flintas – žurnalas vaikams.
Sent Fransisas

**Sent Fransisas** ( 'Šv. Pranciškus') gali reikšti:
* Sent Fransisas – gyvenvietė JAV, Arkanzase;
* Sent Fransisas – gyvenvietė JAV, Kanzase;
* Sent Fransisas – gyvenvietė JAV, Meine;
* Sent Fransisas – gyvenvietė JAV, Minesotoje;
* Sent Fransisas – gyvenvietė JAV, P. Dakotoje;
* Sent Fransisas – gyvenvietė JAV, Viskonsine;
* Sent Fransisas – upė JAV, Misisipės intakas.
Flintas (Apalačikola)

**Flintas** ( 'titnago upė') – upė Jungtinėse Amerikos Valstijose, Džordžijoje; Apalačikolos kairioji ištaka. Prasideda Atlantos priemiestyje Ist Pointe. Teka į pietus vakarine, kaimiška Džordžijos valstijos dalimi. Įteka į Seminolų tvenkinį netoli Čatahūčio miesto, šalia Floridos ribos. Kartu su Čatahūčio upe sudaro Apalačikolą.

Didžiausias intakas – Kinčafuni (dešinysis).

Aukščiau Olbanio užtvenkta (sudarytas Blakshiro tvenkinys). Upės slėnis saugomas Sprevel Blafo parke. Pagrindiniai miestai prie Flinto: Forest Parkas, Riverdeilas, Montezuma, Olbanis, Beinbridžas.

## Šaltiniai
Ibri Club

**„Ibrio“ klubas** arba **„Ibri Club“** () – Omano futbolo klubas iš Ibrio.

## Istorija
Klubo ištakos siekia 1971 m. 2022–2023 m. žaidė Pirmame divizione, o po sezono pateko į stipriausią šalies lygą.

2023–2024 m. sezone rungtyniavo Profesionalų lygoje, galutinėje ekipų rikiuotėje užėmė devintą vietą.

## Pasiekimai
; **[[Omano futbolo čempionatas|Omano PRO lyga]] (I):**
: nežinoma

; **Omano futbolo taurė:**
: nežinoma

## Sezonai
; Pastarųjų metų sezonai

## Spalvinė gama

## Apranga
; Sportinės aprangos pokyčiai.
* Namuose žaidžia tradicine apranga. 

## Garsesni žaidėjai
; Žaidėjai, atstovavę Omano nacionalinei rinktinei
*  Ali Al-Jabri, atraminis saugas;
*  Raed Ibrahim Saleh Al-Mukhaini, saugas;

## Išnašos

## Nuorodos
* **Oficiali klubo svetainė**
* SOCCERWAY 
* FLASHSCORE 
* Transfermarkt 
* Globalsportsarchive
Cassandre Beaugrand

**Kasandra Bogran** (*Cassandre Beaugrand*, g. 1997 m. gegužės 23 d. Livri Gargane) – Prancūzijos triatlono sportininkė, olimpinė čempionė.

## Biografija
Savo debiutinėse 2016 m. vasaros olimpinėse žaidynėse prancūzė finišavo 30-oje pozicijoje.

2020 m. vasaros olimpinėse žaidynėse Beaugrand dalyvavo dvejose rungtyse. Moterų individualiose varžybose prancūzė distancijos nebaigė. Mišrių komandų estafetės rungtyje kartu su Prancūzijos nacionaline rinktine iškovotas bronzos medalis.

2022 m. Europos triatlono čempionate iškovotas auksas mišrių komandų rungtyje.

2024 m. vasaros olimpinėse žaidynėse Beaugrand buvo 20-a plaukime, 13-a dviračių lenktynėse bei greičiausia bėgimo elemente. Finišo liniją kirtusi pirmą Beaugrand tapo pirmąją prancūze laimėjusi triatlono aukso medalį.

## Šaltiniai

## Nuorodos
* World Triathlon svetainėje
Léo Bergère

**Leo Beržeras** (*Léo Bergère*, g. 1996 m. birželio 28 d.) – Prancūzijos triatlono sportininkas, olimpinis prizininkas.

## Biografija
Savo debiutinėse 2020 m. vasaros olimpinėse žaidynėse prancūzas užėmė 21-ą vietą.

2022 m. Europos triatlono čempionate Bergère dalyvavo dvejose rungtyse. Sportininkas pelnė du Europos čempionatų aukso medalius individualioje triatlono rungtyje bei mišrių komandų estafetėje.

2024 m. vasaros olimpinėse žaidynėse Bergère buvo 18-as plaukime, 15-as dviračių lenktynėse, o bėgime finišo liniją kirto trečias ir iškovojo bronzos medalį.

## Šaltiniai

## Nuorodos
* World Triathlon svetainėje
Sent Džonsas (upė)

**Sent Džonsas** (,  'Šv. Jono upė') – upė Jungtinėse Amerikos Valstijose, Floridoje; didžiausia upė Floridos pusiasalyje. Prasideda pelkėje Brevardo apygardoje, į pietvakarius nuo Melburno. Teka vidurio rytine Floridos dalimi į šiaurę, lygiagrečiai Atlanto vandenyno pakrantei. Ties Džeksonviliu pasuka į rytus ir už 25 km įteka į vandenyną. Žemupyje sudaro plačią estuariją, gausu protakų.

Didžiausias intakas – Oklavaha (kairysis).

Sent Džonsas prateka keletą didelių ežerų (didžiausias – Džordžo) ir šlapynių, sudaryta tvenkinių. Upė teka rytine Okalos nacionalinio miško riba. Laivuojama 320 km ruože (nuo Sanfordo). Upės nuolydis per visą tėkmę neviršija 9 m, o vandenyno potvyniai jaučiami iki pat aukštupio.

Sent Džonsas – svarbi laivybinė Floridos arterija, rekreacinė, žvejybinė teritorija. XVI a. pab. upė ispanų pavadinta San Chuanu, o XVIII a. pab. amerikiečių pavadinimas išverstas į Sent Džonsą. Pagrindiniai miestai prie upės: Melburnas, Sanfordas, Deltona, Delandas, Palatka, Džeksonvilis.

## Šaltiniai
Raimundas Vaikšnoras

**Raimundas Vaikšnoras** (g. 1970 m. liepos 12 d. Druskininkuose) – Lietuvos karininkas, generolas. Nuo 2024 m. Lietuvos kariuomenės vadas.

## Biografija

2002 m. baigė Generolo Jono Žemaičio Lietuvos karo akademiją, įgijo viešojo administravimo bakalauro laipsnį. 2013 m. baigė Jungtinių Amerikos Valstijų sausumos pajėgų karo koledžą, įgijo strateginių gynybos studijų magistro laipsnį.

1990 m. kovo 11 d. davė kario priesaiką Lietuvai.

Tarnaudamas Lietuvos ginkluotosiose pajėgose Raimundas Vaikšnoras vadovavo motodesantiniam būriui ir kuopai, dviem batalionams, įsikūrusiems Vilniuje ir Rukloje, buvo Mechanizuotosios pėstininkų brigados „Geležinis Vilkas“ vadu, vykdė kitas vadovaujančias kaip štabo karininko pareigas, Lietuvos kariuomenės vienetuose, dalyvavo tarptautinėje operacijoje Afganistane.

2024 m. liepą paskirtas Lietuvos kariuomenės vadu.

## Šaltiniai

* Oficiali Lietuvos kariuomenės interneto svetainė
* Raimundo Vaikšnoro CV (PDF) Lietuvos kariuomenės svetainėje

|-
Baltoji upė (Vobašas)

**Baltoji upė** arba **Vait Riveris** () – upė Jungtinėse Amerikos Valstijose, pietinėje Indianoje; Vobašo kairysis intakas (Ohajo baseinas). Susideda iš dviejų ištakų – pagrindinė, vakarinė atšaka (*West Fork*) prasideda Randolfo apygardoje ir teka į pietvakarius. Rytinė atšaka (*East Fork*), dar vadinama Drifvudo atšaka (*Driftwood Fork*) prasideda dviem ištakomis, kurios susilieja netoli Kolumbuso. Rytinė ir vakarinė atšakos susilieja Pitersbergo apylinkėse. Bendra vaga teka 80 km. Įteka į Vobašą priešais Maunt Karmelį. Rytinės šakos ilgis 450 km.

Pagrindiniai miestai prie Baltosios upės: Mansis, Andersonas, Indianapolis (prie Vakarinės atšakos), Kolumbusas, Seimūras (prie Rytinės šakos).

Indėnai majamiai upę vadino Vapahaniu (*Wapahani*).

## Šaltiniai
Savana (miestas)

**Savana** () – miestas Jungtinių Amerikos Valstijų pietryčiuose, pietrytinėje Džordžijos valstijos dalyje, prie Savanos upės žiočių, netoli Atlanto vandenyno. Čatamo apygardos administracinis centras. 2020 m. JAV gyventojų surašymo duomenimis, mieste gyveno 147 780 gyventojai. Seniausias ir penktas pagal gyventojų skaičių miestas valstijoje. 

Jūrų uostas, laivų statyba, geležinkelio riedmenų, transporto įrenginių gamyba, aviacijos, chemijos, maisto, popieriaus pramonė, turizmas. Yra filharmonija, muziejų, teatrų, universitetų ir kitų aukštųjų mokyklų. Kasmet vyksta muzikos festivalis. Tarptautinis oro uostas, geležinkeliai ir plentai į Atlantą, Džeksonvilį, Čarlstoną. Netoliese yra karinių bazių, Savanos, Taibio bei Vaso nacionalinių gamtos rezervatų. 

## Istorija

Miestą 1733 m. įkūrė Džordžijos įkūrėjas Džeimsas Ogltorpas, pavadino pagal šalia esančią Savanos upę. Pirmoji Džordžijos provincijos gyvenvietė. Pastatyta daug jurgių ir graikų atgimimo architektūrinių stilių pastatų, didelė dalis jų atnaujinti ir išlaikyti iki šių dienų. 1734 m. Savanoje įkurta pirmoji Vakarų pusrutulyje masonų ložė. 1736 m. į miestą pamokslauti kolonistams ir vietiniams indėnams atvyko metodizmo įkūrėjai Džonas ir Čarlzas Vesliai. 1738 m. evangelistas Džordžas Vaitfildas prie jų prisijungė ir įsteigė vieną pirmųjų vaikų namų Amerikoje. 1744 m. prasidėjo jūrų uosto srautai. Nuo 1754 karališkosios kolonijos valdžios buveinė, nuo 1777 iki 1785 m. provincijos sostinė. Nuo XVIII a. vidurio prekybos centras, prekiauta daugiausia elnių kailiais.

Didžiają Amerikos revoliucijos dalį Savana buvo okupuota lojalistų. 1779 m. amerikiečių ir prancūzų apsiausta, bet neužimta. Po karo sparčiai plėtojosi, tapo strategiškai itin svarbiu medvilnės prekybos uostu. 

*[[SS Savannah]]* buvo pirmasis garlaivis, perplaukęs Atlanto vandenyną; 1819 m. iš Savanos miesto išplaukė į Liverpulį.

JAV pilietinio karo metu miestas buvo Konfederacijos kariuomenės aprūpinimo bazė; dėl pakrančių blokados patyrė didelių nuostolių, 1864 m. miestą užėmė Šiaurės kariuomenė. 1876 m. įvyko Geltonojo drugio epidemija, bet miestas atsigavo gana greitai. 

Nuo XIX a. pabaigos pamažu plėtota pramonė.

## Gyventojai
2020 m. JAV gyventojų surašymo duomenimis, mieste gyveno 48,62 % afroamerikiečių, 36,6 % baltųjų, 6,62 % lotynoamerikiečių, 3,8 % azijiečių, 3,53 % mišrios rasės, 0,47 % kitų rasių, 0,21 % indėnų ir 0,16 % Ramiojo vandenyno salų kilmės gyventojų.

## Miestai partneriai
Miestai, su kuriais Savana yra užmezgusi partnerystės ryšius:

*  – Batumis, Gruzija;
*  – Halė, Vokietija;
*  – Dziudziangas, Kinija;
*  – Kaja, Burkina Fasas;
*  – Patrai, Graikija.


Vaizdas:Savannah georgia from space.jpg|Miesto aeronuotrauka
Vaizdas:Savannah river street.jpg|Miesto gatvė
Vaizdas:TybeeIslandGA Lighthouse.jpg|Švyturys
Vaizdas:Savannah Park with Fountain.jpg|Parkas
Vaizdas:SavannahRooftopViewNW20140422.jpg|Miesto vaizdas naktį


## Šaltiniai
Albanijos II kategorija

**Albanijos II kategorija** () – 3-osios pakopos Albanijos futbolo lyga. Joje varžosi 23 komandos, suskirstytos į 2 grupes. Sezono pabaigoje grupių nugalėtojai susitinka dėl čempionų titulo.

## Istorija

Lyga įkurta 1960 m. kaip ***Albanijos III kategorija***. 2004 m. pervadinta ***Albanijos II kategorija***.

## Čempionai

*  – Ylli i Kuq Pogradec
*  – Butrinti Sarande
*  – Erzeni Shijak
*  – Punetori Patos
*  – Terbuni Puke
*  – Punetori Patos
*  – Terbuni Puke
*  – Perparimi Kukes
*  – 22 Tetori Polican
* 1969–1973 m. nevyko
*  – 24 Maji Permet
*  – Vetetima Himare
*  – Minatori Rreshen
*  – Perparimi Kukes
*  – Korabi Peshkopi
*  – Shkumbini Peqin
*  – Butrinti Sarande
*  – Erzeni Shijak
*  – Perparimi Kukes
*  – Korabi Peshkopi
*  – Sopoti Librazhd
*  – Ylli i Kuq Pogradec
*  – KS Ballsh
*  – zonų čempionai
*  – Turbina Puke
*  – 21 Shkurti Selenice
* 1989–1991 m. nevyko
*  – Rubiku Mirdite
* 1992–1995 m. nevyko
*  – Porto Shengjin
* 1995–1996 m. nevyko
*  – Everest Kamez
*  – Ilir Viking Tirane
*  – KF Kelcyre
*  – Veleciku Koplik
*  – Albania Fushe-Kuqe
*  – Partizani Academy Tirane
*  – Kastrioti Kruje
*  – Turbina Puke
*  – KS Burrel
*  – Bylis Ballsh
*  – Gramozi Erseke
*  – KS Memaliaj
*  – KF Vlore
*  – FK Kukes
*  – Terbuni Puke
*  – Albpetrol Patos
*  – Iliria Fushe-Kruje
*  – KF Gramsh
*  – Tomori Berat
*  – Egnatia Rrogozhine
*  – KF Vore
*  – Terbuni Puke
*  – KF Vore
*  – Shkumbini Peqin
*  – Flamurtari Vlore
*  – KF Vore
*  – KS Pogradec
*  – Iliria Fushe-Kruje


## Nuorodos
* Kategoria e Dytë (Fshf.org)
* 2nd Division (Soccerway.com)
* Kategoria e Dytë (Sofascore.com)
Albanijos III kategorija

**Albanijos III kategorija** () – 4-osios pakopos Albanijos futbolo lyga, žemiausias sistemos lygmuo. Joje varžosi 16 komandų, suskirstytų į 2 grupes. Sezono pabaigoje grupių nugalėtojai susitinka dėl čempionų titulo.

## Istorija

Lyga įkurta apie 2000 m., nuo 2004 m. vadinasi dabartiniu vardu.

## Čempionai

*  – Terbuni Puke
*  – KF Kelcyre
*  – Olimpiku Plug
*  – Alfavita Shengjin
*  – Bylis Ballsh
*  – KS Lac
*  – Bylis Ballsh
*  – KS Pogradec
*  – KF Vore
*  – Partizani B Tirane
*  – KF Tirana B
*  – Kevitan Tirane
*  – Skenderbeu B Korce
*  – Spartak Tirane
*  – Rubiku Mirdite
*  – KS Selenice
*  – Laberia Vlore
*  – Luftetari Gjirokaster
*  – AF Elbasan
*  – Adriatiku Mamurras
*  – Basania Bushat
*  – Eagle FA Tirane


## Nuorodos
* Kategoria e Tretë (Fshf.org)
* Kategoria e Tretë (Sofascore.com)
Užpakalinės eilės balsiai

**Užpakalinės eilės balsiai** – tam tikri kalbose vartojami balsiai. Pagrindinis jų požymis – tariant aukščiausia liežuvio vieta pasislenka į burnos galą, gilumą, tačiau nesukuriamas susiaurėjimas, verčiantis tarti priebalsį.

Lietuvių kalboje vartojami užpakalinės eilės balsiai [uː], [ʊ], [oː], [ɔ], [ɑː], [ɐ], žymimi atitinkamai raidėmis *ū (ų), u, o, o, a (ą), a*; [oː] yra ilgasis balsis *o* savos kilmės žodžiuose ir prisitaikiusiuose skoliniuose (*mótina, sõdas, põnas*), [ɔ] – trumpasis *o* daugiausia tarptautiniuose žodžiuose (*anekdòtas*). Užpakaliausias, toliausiai nuo dantų esantis balsis yra [ɑː], lietuvių kalbos rašyboje žymimas raidėmis *a (ã, á), ą*.

Beveik užpakalinės eilės balsiai iš esmės yra užpakalinių balsių porūšis; jokioje kalboje nesupriešinami beveik užpakalinės ir užpakalinės eilės balsiai remiantis vien šiuo požymiu.

## Dalinis TFA užpakalinės eilės balsių sąrašas
* Nesulūpintas užpakalinės eilės aukštutinio pakilimo balsis [&#623;]
* Sulūpintas užpakalinės eilės aukštutinio pakilimo balsis [u]
* Nesulūpintas užpakalinės eilės beveik aukštutinio pakilimo balsis [&#612;]
* Sulūpintas užpakalinės eilės beveik aukštutinio pakilimo balsis [o]
* Nesulūpintas užpakalinės eilės beveik žemutinio pakilimo balsis [&#652;]
* Sulūpintas užpakalinės eilės beveik žemutinio pakilimo balsis [&#596;]
* Nesulūpintas užpakalinės eilės žemutinio pakilimo balsis [&#593;]
* Sulūpintas užpakalinės eilės žemutinio pakilimo balsis [&#594;]
Taip pat esama nemaža užpakalinės eilės balsių, neturinčių savo užrašymo TFA ([uᵝ], [ʊ̜], [oᵝ] ir kt.) arba žymimų diakritiniais ženklais, norint patikslinti jų tarimą (⟨u̞⟩, ⟨o̝⟩, ⟨ʊ̠⟩).

## Išnašos
Amy Coney Barrett

**Eimė Vivian Konė Baret** (, g. ) – amerikiečių teisininkė, Jungtinių Valstijų Aukščiausiojo teismo teisėja. Paskirta JAV prezidento Donaldo Trampo, ir pradėjo eiti pareigas . 2017–2020 metais JAV apeliacinio teismo teisėja.

Baret baigė Rodo koledžą, Notrdamo teisės mokyklą, kuriame apsigynė teisės daktaro laipsnį. Dirbo Aukščiausiojo teismo teisėjo Antonino Skalijos padėjėja. 2002 m. pradėjo dėstyti Notrdamo teisės mokykloje, 2010 m. įgijo profesorės pedagoginį laipsnį. Dirbama apeliacinio teismo teisėja, ji toliau dėstė civilinio proceso, konstitucinę teisę ir teisės aktų interpretavimą.

Mirus Rut Beider Ginsburg, 2020 m. rugsėjo 20 d. paskyrė Baret į Aukščiausiojo teismo teisėjas. Jos paskyrimas buvo prieštaringas, kadangi iki 2020 metų JAV prezidento rinkimų buvo likę tik 38 dienos, o 2016 metais Senato respublikonai atsisakė svarstyti Meriko Garlando paskyrimą, nes laisva teisėjo vieta atsirado rinkimų metais. Kitą mėnesį Senatas balsavimu patvirtino Baret paskyrimą.

Baret laikoma Aukščiausiojo teismo teisėjo Antonino Skalijos globotine. Baret laikosi tekstualizmo filosofijos interpretuojant teisės aktus ir originalizmo doktrinos interpretuojant JAV Konstituciją. Nors Baret laikoma Aukščiausiojo teismo konservatyviojo sparno dalimi, tačiau jis pademonstravo nepriklausomumą ir nuosaikumą daugelyje prieštaringų bylų.

## Šaltiniai
Aukštutinio pakilimo balsiai

**Aukštutinio pakilimo balsiai** – daugomoje pasaulio kalbų vartojama balsių klasė. Pagrindinis aukštutinio pakilimo balsių požymis tas, kad liežuvis maksimaliai pakilęs prie viršutinio gomurio, tačiau nesukuria priebalsiams būdingo šlamesio.

Angliškoje literatūroje aukštutinio pakilimo balsius įprasta vadinti „uždaraisiais“ (*close vowel*).

Lietuvių kalboje vartojami aukštutinio pakilimo balsiai [iː], [ɪ], [uː], [ʊ], žymimi atitinkamai raidėmis *y (į), i, ū (ų), u*. Aukščiausio pakilimo yra balsis [i:], lietuvių kalboje užrašomas raidėmis *y, į*.

Kalbant apie kokios nors konkrečios kalbos fonologiją, aukštutinio pakilimo gali būti bet koks balsis, jei jis prie gomurio priartėja labiau nei vidurinio pakilimo balsis. Vadinasi, vidurio aukštutinio, beveik aukštutinio ir aukštutinio pakilimo balsiai gali būti sujungti į vieną aukštutinių (uždarųjų) balsių grupę.

## TFA aukštutinio pakilimo balsių sąrašas

## Išnašos
Vidurinio pakilimo balsiai

**Vidurinio pakilimo balsiai** – dalyje kalbų vartojami balsiai. Pagrindinis vidurinio pakilimo balsių požymis tas, kad liežuvis yra tarpinėje padėtyje tarp aukštutinio ir žemutinio pakilimo balsių.

Vidurinio pakilimo balsiai dar vadinami pažemintais vidurio aukštutiniais ir paaukštintais vidurio žemutiniais balsiais, tačiau tokie pavadinimai nevienareikšmiai.

Lietuvių kalboje vartojami vidurinio pakilimo balsiai [eː], [oː], [ɔ], žymimi atitinkamai raidėmis *ė, o, o*. Balsis [oː] yra ilgasis *o* savos kilmės žodžiuose ir prisitaikiusiuose skoliniuose (*lõbis, lóva, alijõšius*), [ɔ] – trumpasis *o* daugiausia tarptautiniuose žodžiuose (*plòvas*). Be to, kai kurie lietuvių kalbos vartotojai trumpojo žemutinio pakilimo balsio [ɛ] (*e*) vietoj taria trumpąjį [e], panašų į vidurinio pakilimo ilgąjį balsį [eː] (*ė*).

## Balsiai
Vienintelis vidurinio pakilimo balsis, turintis savo simbolį TFA, yra vidurinio pakilimo vidurinės eilės balsis (šva), žymimas raide [ə].

TFA balsių erdvę dalija į trečdalius, ir, pavyzdžiui, vidurio aukštutinio pakilimo balsiai [e], [o] bei vidurio žemutinio pakilimo balsiai [ɛ], [ɔ] formaliojoje erdvėje išdėstyti vienodu atstumu tarp žemutinio pakilimo balsių [a], [ɒ] ir aukštutinio pakilimo balsių [i], [u]. Taigi tikrasis vidurinio pakilimo nesulūpintas priešakinės eilės balsis gali būti užrašytas arba kaip pažemintasis ⟨e̞⟩ (su pažeminimo ženklu), arba kaip paaukštintasis ⟨ɛ̝⟩ (su paaukštinimo ženklu). Išties tikri vidurinio pakilimo balsiai yra šie:
* Nesulūpintas priešakinės eilės vidurinio pakilimo balsis [e̞], arba [ɛ̝]
* Sulūpintas priešakinės eilės vidurinio pakilimo balsis [ø̞], arba [œ̝]
* Nesulūpintas vidurinės eilės vidurinio pakilimo balsis [ɘ̞], arba [ɜ̝] (dažniausiai žymimas kaip [ə])
* Sulūpintas vidurinės eilės vidurinio pakilimo balsis [ɵ̞], arba [ɞ̝] (dažniausiai žymimas kaip [ɵ], tarsi jis būtų vidurio aukštutinio pakilimo)
* Sulūpintas vidurinės eilės vidurinio pakilimo balsis [əᵝ]
* Nesulūpintas užpakalinės eilės vidurinio pakilimo balsis [ɤ̞], arba [ʌ̝]
* Sulūpintas užpaklainės eilės vidurinio pakilimo balsis [o̞], arba [ɔ̝]

## Išnašos
Tipekanu

**Tipekanu** () – upė Jungtinėse Amerikos Valstijose, šiaurinėje Indianoje; Vobašo dešinysis intakas (Ohajo baseinas). Išteka iš Tipekanu ežero Kosiako (Kosčiuškos) apygardoje, teka daugiausia į pietvakarius. Įteka į Vobašą 19 km į šiaurės rytus nuo Lafajeto.

Žemupyje Tipekanu patvenkta, sudaryti Šaferio ir Frimano hidroelektrinių tvenkiniai. Pagrindiniai miestai prie upės: Vorso, Vinamakas.

Upės pavadinimas galimai kilęs iš majamių kalbos žodžio bizonžuvėms pavadinti (**kiteepihkwana*). 1811 m. lapkričio 7 d., ties Tipekanu ir Vobašo santaka, įvyko Tipekanu mūšis, kuriame generolas Viljamas Henris Harisonas nugalėjo šonių pajėgas, vadovaujamas karvedžio Laulevasikau „Pranašo“.

## Šaltiniai
San Chuanas (Koloradas)

**San Chuanas** () – upė Jungtinėse Amerikos Valstijose; kairysis Kolorado intakas. Prasideda San Chuano kalnuose (Uolinių kalnų dalis) Kolorado valstijos pietuose, į šiaurės rytus nuo Pagosa Springso. Teka į pietvakarius, vakarus per Naujosios Meksikos šiaurės vakarinę dalį, tada suka šiaurės vakarų–vakarų kryptimi per Kolorado plynaukštę, kerta „keturių kampų“ valstijų sandūros vietą ir toliau srūva per pietrytinę Jutos dalį. Įteka į Koloradą (Pauelo tvenkinį) negyvenamose vietose, į šiaurės rytus nuo Peidžo.

Didžiausi intakai: Los Pinosas, Animosas, La Plata, Mankosas (dešinieji), Navachas, Čakas, Činfė (kairieji).

Aukštupyje San Chuanas patvenktas, sudarytas Navacho tvenkinys. Naujojoje Meksikoje teka platesniu slėniu, vanduo naudojamas drėkinimui. Pro Kolorado plynaukštę upė graužiasi giliu (>300 m) ir labai vingiuotu kanjonu (įsteigtas Gusnekso valstijos parkas). Pagrindiniai miestai prie upės: Pagosa Springsas, Farmingtonas. Prie San Chuano įsikūrusios navachų, jutų, apačių indėnų rezervacijos.

Upė navachų kalba vadinama *Są́ Bitooh* (reiškia „senoji“ arba „senolio upė“). Upe ėjo pietinė jutų riba su navachais. 1765 m. ispanų keliautojas Chuanas Rivera upę pavadino San Chuanu ( 'Šv. Jono upė').


Sanjuanrivermap-new.png|San Chuano baseino žemėlapis
Utah Goosenecks State Park (45913985911).jpg|San Chuano kilpos Gusnekso kanjone
Pagosa Springs, Colorado 2.jpg|San Chuano aukštupys Pagosa Springse
Lower San Juan River.jpg|San Chuano upė, tekanti kanjonais


## Šaltiniai
Eskalantė

**Eskalantė** () – upė Jungtinėse Amerikos Valstijose, pietų Jutoje; Kolorado dešinysis intakas. Prasideda sutekėjus Birč Kriko ir Aper Voli Kriko upokšniams, prasidedantiems Didžiajame Baseine, Diksio nacionaliniame miške. Šie upeliai suteka į vakarus nuo Eskalantės miestelio. Upė vinguriuoja į rytus ir pietryčius grauždamasi per Kolorado plynaukštę suformuodama vaizdingą kanjoną (įsteigtas Grand Steirkeiso–Eskalantės nacionalinis paminklas). Įteka į Kolorado upę (Pauelo tvenkinį) kiek aukščiau San Chuano žiočių.

Upė didžiąją metų dalį būna mažavandenė ir sekli, tačiau smarkiai patvinsta po pavasarinių potvynių ir vasaros liūčių.

1872 m. Eskalantės pavadinimą suteikė Džono Veslio Pauelo ekspedicija – upei vardas suteiktas pagal pirmąjį europietį, tyrinėjusi šiuos kraštus, ispanų pranciškonų misionierių Silvestrę Velesą de Eskalantę.

## Šaltiniai
Verdžinas

**Verdžinas** () – upė Jungtinėse Amerikos Valstijose; Kolorado dešinysis intakas. Prasideda pietvakarių Jutoje dviem ištakomis – Šiaurės Verdžino šaka ir Rytų Verdžino šaka. Jos prasideda Didžiojo Baseino kalnagūbriuose, teka giliais kanjonais pro Zajono nacionalinį parką. Susiliejusios ties Rokvilio gyvenviete į Verdžiną, šios tėkmės toliau srūva į pietryčius, kerta šiaurės vakarinį Arizonos kampą, vėliau teka per Nevadą. Įteka į Mido tvenkinį, sudarytą ant Kolorado upės, suformuoja didelę šio tvenkinio įlanką (ilgis 48 km).

Didžiausias intakas – Madis (dešinysis).

Šiaurinė Verdžino šaka suformuoja vaizdingą Zajono kanjoną, o ruožas Arizonoje – Veržino tarpeklį. Pagrindiniai miestai prie upės: Hiurikeinas, Sent Džordžas, Meskitas.

Ispaniškuose šaltiniuose upė minima kaip  ('mergelės upė'), nors pavadinimas gali būti kilęs ir nuo Tomaso Verdžino (*Thomas Virgin*), 1827 m. sužaloto susidūrime su mohaviais.


Virginrivermap.jpg|Verždino baseino žemėlapis
Eastfork.jpg|Tarpekliu tekantis Rytų Verdžinas
Sunset Reflections, Virgin River, Zion NP 2014 (25446556404).jpg|Šiaurės Verdžinas, tekantis Zajono kanjonu
Virgin River in St George 1.jpg|Upė Sent Džordžo apylinkėse


## Šaltiniai
Homstedas

**Homstedas** () – miestas Jungtinių Amerikos Valstijų pietryčiuose, pietinėje Floridos valstijos dalyje, apie 50 km į pietvakarius nuo Majamio. 2020 m. JAV gyventojų surašymo duomenimis, mieste gyveno 80 737 gyventojai. Žemės ūkis (daugiausia žieminių daržovių, tropinių vaisiu bei dekoratyvinių augalų auginimas), turizmas. Yra koledžas, Evergleidso nacionalinio parko būstinė. Netoliese oro pajėgų bazė, Biskeino nacionalinis parkas, Koralų pilis, vaisių ir prieskonių parkas, kuriame daugiau nei 500 rūšių egzotinių vaisių, riešutų ir prieskonių. 

## Istorija
Vietovėje iki XIX a. pradžios gyveno tekestai ir kalusai. Miestas įkurtas 1904 m., nutiesus geležinkelį iš Majamio. Pavadintas Homstedu, nes XIX a. 10-ame dešimtmetyje aplinkui kūrėsi daug sodybų (*homestead* angliškai – sodyba). Miestas augo kaip gabenimo vieta apylinkėse augusiems vaisiams ir daržovėms.

Miestas 1926, 1945 bei 1992 m. nukentėjo nuo stiprių uraganų, bet atsatytas.

## Gyventojai
2020 m. JAV gyventojų surašymo duomenimis, mieste gyveno 68,19 % lotynoamerikiečių, 17,35 % afroamerikiečių, 10,86 % baltųjų, 1,78 % mišrios rasės, 1,09 % azijiečių, 0,61 % kitų rasių, 0,08 % indėnų ir 0,05 % Ramiojo vandenyno salų kilmės gyventojų.

## Miestai partneriai
Miestai, su kuriais Homstedas yra užmezgęs partnerystės ryšius:

*  – Liberija, Kosta Rika;
*  – Peti Goavas, Haitis.


Homestead fl - panoramio.jpg|Miesto vaizdas
Homestead FL Downtown HD ArtSouth 1st Baptist Church02.jpg|Bažnyčia
Homestead FL Downtown HD police bank01.jpg|Policijos komisariatas
Homestead FL Downtown HD Bow Library01.jpg|Biblioteka


## Šaltiniai
Biržų Basanavičiaus gatvės tiltas

**Biržų Basanavičiaus gatvės tiltas** – automobilių kelių tiltas, stovintis Biržuose, J. Basanavičiaus gatvėje, kertantis Apaščios upę, 0,5 km į pietryčius nuo Širvėnos ežero pakrantės.

Senasis tiltas jungė Biržus su rytiniu priemiesčiu už Apaščios. Šis rajonas ilgai nepanašėjo į miestą. 1929 m. jame įkurta I seniūnija, kurioje gyveno 775 gyventojai. Tuomet Basanavičiaus gatvė buvo vadinama Tilto gatve. Į Užapaštį buvo patenkama per J. Janonio gatvės lieptą arba J. Basanavičiaus gatvėje nuo seno stovėjusį ir bebaigusį sugriūti medinį tiltą. 1924 m. „Biržų žinios” rašė, kad juo eidami arkliai galėjo susilaužyti kojas. 

1931 m. buvo nutiestas plentas Parovėja–Biržai–Vabalninkas. 1931 m. Biržų apskrities savivaldybės lėšomis Biržuose per Apaščios upę senojo vietoje buvo pastatytas modernus gelžbetoninis, 20,2 m ilgio tiltas.

2005 m. atlikta tilto rekonstrukcija. Statybos aikštelė pateko į Biržų miesto istorinę dalį, todėl Lietuvos istorijos institutas tilto aplinkoje atliko žvalgomuosius archeologinius tyrimus. Kultūriniame sluoksnyje aptikta XVII a. smulkių radinių. 

Tiltą rekonstravo AB „Panevėžio keliai“. Tiltas dviejų angų, jo ilgis – 36 m. Važiuojamoji dalis išplatinta iki 7 m (anksčiau buvo 6,25 m), sutvarkyti ir praplatinti šalitilčiai, įrengti atitvarai, turėklai. Atliktų darbų vertė – beveik 840 tūkst. Lt.

## Šaltiniai

 
## Nuorodos

* 
* Lietuva senose fotografijose. Biržai. Senasis Apaščios upės tiltas Tilto g. (dabar Basanavičiaus g.) *facebook.com*
Biržų Kęstučio gatvės tiltas

**Biržų Kęstučio gatvės tiltas** – kelių transporto tiltas Biržuose, Kęstučio gatvėje, nutiestas per Agluoną, 0,3 km į pietryčius nuo Širvėnos ežero pakrantės. Tiltas stovi miesto istorinėje dalyje. Žemiau tilto palei upę įrengta poilsio zona, upėje šiltuoju metų laiku veikia fontanai.

## Istorija

Pasibaigus I pasauliniam karui, 1922 m. buvo parengtas naujas Biržų miesto generalinis planas. Jame pažymėtas ir tiltas per Agluoną. Prieš tai buvo mediniai tiltai. Pirmasis gelžbetoninis tiltas šioje vietoje pastatytas 1928 m. Akiro Biržio knygoje 1932 m. pateikta žinių apie šio tilto statybą: „*Biržų mieste šiemet baigiamas pastatyti 20,2 mtr. ilgio gelžbetoninis tiltas per [[Apaščia|Apaščią]], kuris kainuos 58.500 litų. Kitas tiltas per Agluoną pastatytas 1928 mt.*“ Šias Biržų permainas užfiksavo tuometis fotografas Petras Ločeris. Tuomet tiltas stovėjo buvusioje Pasvalio gatvėje, kuri Miesto tarybos nutarimu 1933 m. pavadinta Kęstučio gatve atkarpoje nuo Vytauto gatvės iki Murovankos. 

1997 m. AB „Biržų melioracija“ atliko 1928 m. statyto tilto remontą. Tilto per Agluonos upę PK2+70 remonto darbų projektą parengė AB „Panevėžio hidroprojektas“. Tiltas stovėjo susiaurintoje upės vietoje, buvo trijų tarpatramių. Pagrindiniu tarpatramiu perdengta upės vaga. Kraštiniai tarpatramiai – angos virš sutvirtintų patiltės pylimų. Monolitinę perdangą sudarė gembinės konstrukcijos išilginės sijos su standumo briaunomis.

Pradėjus vykdyti žemės darbus, Lietuvos istorijos institutas tilto aplinkoje atliko žvalgomuosius archeologinius tyrimus. Kultūriniame sluoksnyje aptikta radinių, susijusių su buvusiais tiltais. Po tilto asfaltbetonio sluoksniu atkastas akmenų grindinys, paklotas XX a. 3–4 dešimtmetyje. Atsidengė senojo medinio tilto fragmentai, skersai ir išilgai sukalti rąstai. Senasis tiltas buvo labai žemas, galėjo būti pastatytas XIX a. Jis išliko pastačius virš jo gelžbetoninį tiltą, kuris užfiksuotas P. Ločerio nuotraukoje. Taip pat 2,8 m gylyje nuo kelio paviršiaus rasta 6 m pločio supilta akmenų juosta, kuri galėjo būti senoji brasta per Agluoną.

## Po rekonstrukcijos

2022 m. Kęstučio gatvės tiltas rekonstruotas. Gegužės–gruodžio mėnesiais eismas tiltu buvo uždarytas: automobiliai nukreipti į apylankas, pėstiesiems įrengtas pontoninis tiltelis. Rekonstruoto tilto ilgis 26,13 m, važiuojamosios dalies plotis 7 m (dvi 3,5 m pločio eismo juostos). Pagrindinė atsinaujinusio tilto naujovė – smarkiai išplatėjusios tilto dalys, skirtos pėstiesiems. Jos yra iš abiejų važiuojamosios dalies pusių ir siekia po 3,5 m pločio. Tiltas vienos angos. 

Tilto atnaujinimo darbus vykdė AB HISK. Buvo nuardytos buvusios konstrukcijos iki projekte nurodyto lygio. Įrengtos naujos krantinės atramos ir atraminės sienos, sijų perdanga. Įrengti metaliniai turėklai ir kelio atitvarai. 

Tiltui pagaminta metalinė tvorelė, atkartojanti šalia esančių Biržų banko rūmų dekoratyvinę tvorelę su stilizuota lietuviška ornamentika.

## Šaltiniai

 
## Nuorodos

* Ar galime drąsiai važiuoti per Biržų tiltus? *siaure.lt* 2023-02-23
* 
* Tiltas per Agluonos upę *limis.lt* ~1928 m.
Mažasis Koloradas

**Mažasis Koloradas** () – upė Jungtinėse Amerikos Valstijose, Arizonoje; Kolorado kairysis intakas. Prasideda dviem ištakomis (rytine ir vakarine) valstijos rytiniame pakraštyje, Baltuosiuose kalnuose (Mogoljono gūbrio dalis). Upė vinguriuoja į šiaurės vakarus grauždamasi pro Kolorado plynaukštę, sudaro vaizdingus kanjonus. Vaga slenkstėta, sudaro krioklius. Įteka į Koloradą Didžiojo Kanjono nacionalinio parko rytiniame pakraštyje.

Didžiausias intakas – Puerkas (dešinysis).

Aukštupyje upė patvenkta, sudarytas Limano tvenkinys. Mažasis Koloradas nevandeningas, nes Mogoljono gūbryje dėl lietaus šešėlio iškrinta mažai kritulių. Didžiojoje vagos dalyje tai tėra mažas upelis, arba vandens nebūna visai (tik po liūčių). Pagrindiniai miestai prie upės: Sent Džonsas, Holbrukas, Vinslou. Upės žemupys teka per navahų indėnų rezervaciją.

Indėnai navahai upę vadina *Tółchíʼíkooh*, hopiai – *Paayu*. Mažojo Kolorado () suteikė ispanų keliautojai.


Littlecoloradomap.png|Upės baseino žemėlapis
Littlecolorado.jpg|Mažojo Kolorado slenksčiai
Little Colorado Canyon dcd.jpg|Mažojo Kolorado kanjonas
Grand Falls of the Little Colorado River near Flagstaff, Arizona.jpg|Grand Folso krioklys 


## Šaltiniai